Sangailai
Sangailai – kaimas Kėdainių rajono savivaldybėje, 3 km į šiaurę nuo Šėtos. Per kaimą eina kelias  2001  Šėta–Okainiai–Truskava , šiauriniu pakraščiu teka Šumera. Šalia kaimo yra kultūrinis paminklas – Kapelių kapinynas, o į pietus nuo kaimo – Sangailų piliakalnis, išsidėstęs tarp šlapynių, šlaitai statūs, apie 8 m aukščio, aikštelė 28 m ilgio ir 25 m pločio. Tuoj už piliakalnio telkšo ežerėlis Sangailis. Sangailių kaimas nuo 2019 m. turi savo kaimo bendruomenę.